Image talk:Gros salaires.jpg - Wikipedia, déi fräi Enzyklopedie

# Image talk:Gros salaires.jpg

### Vu Wikipedia, der fräier Enzyklopedie.

## [Änneren] Iwwer d'Datéierung

Ech hu keng genee Unhaltspunkter fonnt, vu wéini d'Plakat ass. Et misst vu virum Éischte Weltkrich sinn, well ech mer net virstelle kann, dass tëscht 1914 an 1919 - wéi déi däitsch Konzerner hir Schmelzen zu Lëtzebuerg hu misse verkafen, a Lëtzebuerg d'Wirtschafts- an Zollunioun mat Däitschland opgekënnegt huet - a Frankräich Affichen hätte kinnten opgehaange ginn, déi mat "däitsche Léin" (an "däitschem Kascht"(!)) hätte kinnte lackelen.

D'Schmelz vu Rodange gouf 1872 gegrënnt an 1905 vun engem belsche Konsortium opkaf a moderniséiert. Déi vun Déifferdeng gouf 1892 gebaut an e bësse méi wéi 10 Joer dono un en däitsche Konzern verkaf.

D'Plakat kinnt deemno em 1910, plus/minus 4 Joer, entstane sinn.

Wee méi weess, as häerzlech gebieden, dëst hei anzedroen!

--Zinneke 10:49, 24 Oktober 2005 (UTC)

## [Änneren] Rentenmark

Spekuléieren ass gutt, genee kucken ass besser. D'Schäiner um Bild sinn a "Rentenmark". Dës gouf et an Däitschland tëschent dem November 1923 an dem August 1924, wou se vun der "Reichsmark" ofgeléist gouf.

D'Datéierung bezitt sech deemno op déi puer Méint tëschent deenen 2 Datumen.

--Zinneke 16:38, 27 Oktober 2005 (UTC)

Hätte mer elo nach een(t) deen(dat) eis e puer Wierder zu deene Mark erziele wëllt. :-) Merci am Viraus. --Cornischong 16:40, 27 Oktober 2005 (UTC)

  En Artikel iwwert d'Rentemark misst scho bal, fir versändlech ze sinn, am Kader vun engem iwwer d'Geschicht vun der Währung an Däitschland geschriwwe ginn. En décke Batz...

  Mech intrigéiert éischter d'Saach, dass an der Mëtt vun den 1920er Joeren zu Lëtzebuerg d'Pai a Marken bezuelt gouf an och nach Reklamm domatt gemaach gouf, an dat, obwuel d'Schmelzen zënter 1919 all belsch oder lëtzebuergersch waren, an de Belgo-Lëtzebuerger Frang 1921 agefouert gi war. Wann do ee méi derzou wéisst... --Zinneke 08:00, 28 Oktober 2005 (UTC)

Am Ed Maroldt sengem neie Buch "Männer aus Eisen" steet, 't Plakat wär Propaganda vum Chef der Zivilverwaltung aus der Occupatiounszäit.

  Dat steet do effektiv. Mee ouni Quell a Kontext. A wann dat theoretesch och giff passen: Firwat da "Renten-" a keng "Reichsmark"? Esou e "Feeler" hätt d'streng preisesch Zensur dach koum duerchgelooss? An dann déi nom Nazi-Verständnes "urdeutsche" (!) Stied "Rodingen" an "Differdingen" op franséisch ze "vernennen"? Da si mer d'20er Joeren dach méi plausibel, och wann déi uewe gestallt Froe bis op weiders opbleiwen...

  --Zinneke 23:11, 4 Dezember 2005 (UTC)

  PS: zur Rentemark: http://de.wikipedia.org/wiki/Rentenmark.

Vun "http://lb.wikipedia.org../../../g/r/o/Image_talk%7EGros_salaires.jpg_6e51.html"

##### Views

- Bild
- Diskussioun
- Aktuell Revisiounen

##### Sichen